Pico da Neblina

Pico da Neblina (2 994 moh.) er det høyeste fjellet i Brasil og er en såkalt tepui. Det ligger nord i delstaten Amazonas, på grensen mot Venezuela. Neblina betyr «tåke» på portugisisk, og navnet kan dermed oversettes med "tåketoppen". Fjellet ble første gang besteget i 1965 av personell fra den brasilianske hæren.

Nordsiden av fjellet inngår i Neblina Nasjonalpark i Venezuela mens sørsiden inngår i Pico da Neblina Nasjonalpark i Brasil. Sammen med nasjonalparken Parima-Tapirapeco i Venezuela danner dette et fredet område på om lag 80 000 km².

 Referanser 

Kategori:Fjell i Brasil
Kategori:Fjell i Venezuela
Kategori:Fjell over 2000 meter